Simfonija br. 1 (Mozart)

Simfoniju br. 1 u E-duru, KV 16, napisao je Wolfgang Amadeus Mozart 1764. u osmoj godini. ISMN M-006-20466-3 Već je tada bio poznat u Evropi kao čudo od djeteta, ali je komponirao malo djela.

Ova simfonija danas se čuva u Jagjelonjskoj biblioteci u Krakówu.

 Pozadina 
Djelo je napisano dok je Mozartova porodica bila na velikoj evropskoj turneji u Londonu, kad su se morali preseliti u Chelsea tokom ljeta 1764. zbog bolesti (infekcija grla) Mozartovog oca Leopolda.Sadie, Stanley, Mozart: The Early Years 1756–1781, Univerzitet u Oxfordu, 2006, str. 64–65;  Kuća na adresi 180 Ebury, sada u gradiću Westminsteru, gdje je ova simfonija napisana, označena je spomen-pločom. Simfonija je prvi put izvedena 21. februara 1765. Djelo pokazuje utjecaj nekoliko kompozitora, uključujući i njegovog oca te sinove Johanna Sebastiana Bacha, pogotovo Johanna Christiana, važnog simfoničara, koji je radio u Londonu, a koga je Mozart sreo tokom vremena provedenog tamo.

 Stavci i instrumentacija 
Simfonija je komponirana za dvije oboe, dva roga, čembalo i gudačku sekciju.

Napisana je u tri stavka:
 Molto allegro, 4/4
 Andante, c-mol, 2/4
 Presto, 3/8

Uvod u stavak Allegro :

Uvod u stavak Andante :

Uvod u stavak Presto :


Posebno je zanimljiv drugi stavak, u kojem osmogodišnji Mozart koristi poznati motiv od četiri note koji se pojavljuje u završnici Jupiterove simfonije. Često je koristio četiri note (do, re, fa, mi); pojavljuju se u nekoliko njegovih djela, uključujući i Simfoniju br. 33. Ova tema odsvirana je na dva roga u njegovoj prvoj simfoniji.

 Reference 

 Vanjski linkovi 
 Sinfonie in Es KV 16: notni zapis i kritika u Neue Mozart-Ausgabeu 
 Simfonija br. 1 na International Music Score Library Projectu (IMSLP)

Kategorija:Kompozicije iz 1764.
Kategorija:Kompozicije u E-duru